— Сьледзтвам устаноўлена, што 4 ліпеня 2012 каля 5 гадзін 57 хвілін падданыя Каралеўства Швэцыі на лёгкаматорным самалёце на вельмі малой вышыні з боку Літоўскай Рэспублікі паблізу населенага пункта Баранавічы Іўеўскага раёна незаконна перасеклі дзяржаўную мяжу Рэспублікі Беларусь.У ходзе палёту над тэрыторыяй Беларусі экіпажам былі выкінутыя плюшавыя медзьведзяняты, — нагадалі ў СК.Пры перасячэньні дзяржаўнай мяжы самалёт быў своечасова выяўлены памежным нарадам.— Пра гэта здарэньне нарад далажыў дзяжурнаму памежнаму пасту "Суботнікі", які уваходзіў у склад нараду па ахове дзяржаўнай мяжы.Дзяжурны памежнага паста ў парушэньне усталяванага парадку, па ўласнай нядбайнасьці, не перадаў прынятае данясеньне аб назіраньні паветранай мэты — лятальнага апарата над дзяржаўнай мяжой у злучэньне ВПС і СПА Узброеных Сіл Рэспублікі Беларусь і вышэйшаму дзяжурнаму памежнага атраду, — канстатавалі ў СК.— Паколькі апавяшчэньне адсутнічала, злучэньні супрацьпаветранай абароны Ўзброеных Сіл Рэспублікі Беларусь не былі пераведзены ў рэжым павышэньня ступені баявой гатоўнасьці, не знайшлі і не спынілі парушэньне дзяржаўнай мяжы Беларусі замежным паветраным суднам, — адзначылі ў Сьледчым камітэце.У ліпені ў сувязі з "мядзьвежым дэсантам" Лука-ка вызваліў са сваіх пасадаў старшыню Дзяржаўнага памежнага камітэту Ігара Рачкоўскага і камандуючага ВПС і войскамі супрацьпаветранай абароны Дзьмітрыя Пахмелкіна.